**Ծառայության նկարագիր**

|  |  |
| --- | --- |
| Անվանում | Մասնավոր պահնորդական գործունեություն իրականացնելու լիցենզիայի տրամադրում: |
| Արդյունք | Թույլտվության տրամադրում։  Թույլտվության տրամադրման մերժում։ |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային եղանակով: |
| Ներկայացման ենթակա տեղեկատվություն | 1. Սահմանված ձևի հայտ, 2. պետական տուրքի վճարման անդորրագիր (անդորրագրեր), 3. իրավաբանական անձանց պետական ռեգիստրի պատճեն, 4. երկու պահնորդի (թիկնապահի) որակավորման վկայականների և անձնագրերի պատճեններ։ |
| Կոնտակտային տվյալներ | **Հեռախոս՝ +(374)10 596 147, +(374)10 596 412**  **Էլ․ փոստ՝ mia.gov.am** |
| Գործընթաց | Իրավաբանակ անձինք անձամբ ներկայանում են **ՀՀ ՆԳՆ ոստիկանության ՀԱԱԳՎ ՀԿԱՎ ԼԹԱԿ բաժին,** ներկայացնում համապատասխան փաստաթղթեր, այնուհետև կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո նշանակվում է լիցենզավորման նիստի օր, որը տեղադրվում է նիստից 5 օր առաջ «Ազդարար» տեղեկատվական հարթակում։ Նիստն ընթանում է դռնբաց և նիստի ավարտից հետո 3 աշխատանքային օրվա ընթացքում տրամադրվում է լիցենզիա։  Իրավաբանական անձանց տրամադրվում է նաև մասնավոր պահնորդական գործունեություն իրականացելու լիցենզիայի կրկնօրինակ։  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները: |
| Ծառայության վճար | Մասնավոր պահնորդական գործունեություն իրականացնելու համար՝ **բազային տուրքի 500-ապատիկի չափով (500,000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը դիմումի հետ միասին։  Հայտատուն՝ սահմանված ծառայությունների մատուցման համար օրենքով սահմանված պետական տուրքը պարտավոր է վճարել ոչ ուշ, քան հայտը բավարարելու վերաբերյալ պատշաճ ձևով տեղեկացման համար սահմանված ժամկետին հաջորդող հինգ աշխատանքային օրվա ընթացքում և սահմանված ժամկետում չվճարելու դեպքում համապատասխան հայտը մերժվում է պետական տուրքը չվճարելու հիմքով։ |
| Կարգավորումներ | «Լիցենզավորման մասին» օրենք։  «Մասնավոր պահնորդական գործունեության մասին» օրենք։  «Զենքի շրջանառության կարգավորման մասին» օրենք։  ՀՀ կառավարության 2012 թվականի օգոստոսի 30-ի թիվ 1152-Ն որոշումը՝ «Մասնավոր պահնորդական գործունեության լիցենզավորման կարգը, լիցենզիա ստանալու մասին հայտի և լիցենզիայի ձևերը հաստատելու մասին»։ |
| Բողոքարկման ընթացակարգ | Լիցենզավորող մարմնի որոշումը կարող է բողոքարկվել ինչպես թղթային, այնպես էլ էլեկտրոնային եղանակով՝ վերադասության կամ դատական կարգով համապատասխան մերժումը ստանալու օրվանից մեկամսյա ժամկետում։  Լիցենզավորող մարմնի կողմից բողոքները քննարկվում են այդ նպատակով ստեղծված հանձնաժողովներում կամ լսումների կարգով, լիցենզավորող մարմին մուտք լինելու օրվանից 10-օրյա ժամկետում։ |